text: Bundrekord i nybyggeri
  16 august 2012 kl. 07.39
  Sidste år blev der bygget 435 huse i Sydjylland. Det er ny bundrekord.
  Til sammenligning blev der bygget flere end tre gange så mange parcelhuse i 2006.
  Sydjylland oplever et større fald i antallet nybyggerier end resten af landet og de få nybyggerier koster dyrt i byggebranchen, hvor antallet af fyringer og konkurser er mange.
  Finn Bo Frandsen, der er seniorøkonom ved Dansk Byggeri, tror ikke, at bunden er nået med de få nybyggerier i 2011.
  ? Der er rigtig mange nye huse, der står tomme, og derfor bygger vi ikke nyt ? heller ikke i 2012. Vi skal have gang i boligmarkedet, som er decideret blodfattigt, før der kommer mere gang i nybyggeri af huse, siger Finn Bo Frandsen.
  